Claus Høxbroe

Claus Høxbroe (født 23. oktober 1980 - ) er en digter, forfatter og underviser i kreativ skrivning. Han kalder sig selv beatpoet og er en af den danske spoken word-scenes mest aktive skikkelser. Han har leveret langt over 4.000 shows, blandt andet i Norge, på Færøerne, i London, Finland, Tyskland, Estland og Sverige og senest Litauen . De mange shows har bl.a. bestået af traditionel oplæsning, oplæsning og impro-lyrik med bands eller musikere. 

Han har arbejdet med navne som Støj!, Unrealism, Saksaksaks, Årets længste dag, Slutspurt, Tømrerclaus, Lennart Ginman, Jan Kaspersen, Oscar Gilbert, Fuzzy, Emil de Waal, Hugo Rasmussen, Michael Love Rexen, Sophie Woods, Where the sidewalk ends, Umpff, Stik Op Jakob og 1. THog hans seneste projekt Oriental Park Bug Boys som er blevet spillet på P8 Jazz og har flere end 20.000 afspilninger på Spotify, lige som han har været vært ved forskellige poetry slams. Høxbroe medvirker også på flere cd'er/Lp'er og i august 2007 udgav han debut spokenword-albummet "Sluk lyset" ledsaget af stryger-bandet 1. TH. og albummet blev produceret af Hilmer Hassig. Efterfølgende er det blevet til en række oplæsnings-albums.

Han har skrevet til en række magasiner og tidsskrifter, samt teaterstykker og ved Poesiens Dag i 2005 fik han tildelt Årets Publikumspris og han fik tildelt Dan Turèll Prisen i 2011. På hans 30 årig fødselsdag, 23. oktober, udsendte han digtsamlingen "Alt for meget af den gode".

I en årrække samarbejdede han med Kultur Vesterbro og stod bag den tilbagevendende lyrikklub Onkel Dannys Joint i Råhuset på Onkel Dannys Plads i København. Derudover forestod han første mandag hver måned (2009) en open mike scene på La Fontaine Copenhagen Poetry Club. Og i 2009 påbegyndtes lyrikklubben Jazz N Poetry, der var et samarbejde mellem Claus Høxbroe og Copenhagen JazzHouse, samt Poetry Preview på Støberiet, der havde til huse i Kulturhuset på Blågårds Plads i København. I 2009 startede han endnu en lyrikklub op, Sneak peak poetry, i Valby Kulturhus.I slutningen af 2010/starten af 2011 afviklede han dog lyrikklubberne, for at fokusere på egne udgivelser og oplæsninger, samt "Høxbroe & Stik Op – Et lyrikshow med rap og beatpoesi" der er et lyrisk tilbud til landets skoler, hvor eleverne selv for mulighed for at arbejde med sprog og skrift.

Bibliografi 
 Hylet fra gaden (Ravnerock, 2006)  / 87-89929-62-4
 Sluk lyset (CD, Irmgardz IRMG2 cd 001, 2007)
 Solsorten er en skrigende lort ved daggry (Ravnerock, 2008) 
 Tilpas utilpasset (Ravnerock, 2008) 
 Storyteller (Single, digital release, 2010)
 Nye Rytmer – live i studiet (CD, Your Favourite Jazz, 2010)
 Helt igennem gennemtjekket (DarkLights, 2010)
 Alt for meget af den gode (DarkLights, 2010)
 Før flyene styrter (DarkLights, 2011)
 Beat (CD, Lindhardt & Ringhof, 2011)
 Hvor kraverne vendes (Digtsamling, 2012)
 Nøgne som nyfødte (CD, Exlibris, 2013)
 Lobbyarbejde (CD, Target Records 2014)
 Duerne lurer fra oven (Politisk Revy 2014)
 Penislægens klunkehjem (Forlaget Ravnerock 2015)
 Asphalt und Auferstehung | Asfalt og opstandelse (hochroth Verlag 2015)
 Tusmørkets Censur (Cd, Exlibris 2015)
 Speakeasy, (Cd/LP, Gentlemen’s Jockey Club 2016)
 Fiol Sessions, Master Series, Høxbroe/Kaspersen, (LP, Fiol Optik 2016)
 Til døden skiller mig ad, (Digtsamling, Gentlemen’s Jockey Club 2016)
 Barn af alfabetet, (Digtsamling, Gentlemen’s Jockey Club 2016)
 Kongens København, (Digtsamling, Gentlemen’s Jockey Club 2017)
 Danmark, (Digtsamling Gentlemen’s Jockey Club 2017)
 Køligst af alle katte, (Cd, Mabel The Label 2017)

Undergrunds-udgivelser 
 Min ambulance (intet årstal)
 Pickpocket Zigzag (2007 – med illustrationer  af forskellige kunstnere
 Bling Bling Bitches Bling Bling (2007)
 Ekstra – Claus Høxbroe & Cav Bøgelund (2011)
 Mellemrum – Claus Høxbroe & Jacob Birch (2011)

Kilder og referencer

Eksterne henvisninger 
 claushoxbroe.dk
 rapbeatpoesi.dk 
 hoxbroeumpff.dk

Digtere fra Danmark
Dansksprogede forfattere fra Danmark